Rumah Degil

Rumah Pusaka Chow Kit, yang lebih dikenali sebagai Rumah Degil, ialah sebuah rumah tradisional Melayu yang terletak di hadapan Balai Seni Negara. Rumah ini dibangunkan pada 1926 dan mempunyai kaitan dengan Sutan Puasa yang dipercayai merupakan pengasas awal Kuala Lumpur. Ia pada asalnya terletak di Jalan Chow Kit sebelum dipindahkan dan dibaik pulih pada 2018.

 Sejarah 
Rumah ini dipercayai telah dibina oleh Jaafar Sutan Sinomba (Sutan Mengatas Sutan Sinomba) yang merupakan keturunan Sutan Puasa. Kawasan tersebut dahulunya menjadi petempatan orang Mandailing di Kuala Lumpur. Seiring dengan perkembangan zaman, Rumah Degil menjadi satu-satunya rumah Melayu yang terletak di Jalan Chow Kit.

Rumah tersebut akhirnya telah dijual dan lot tanah tersebut telah dikosongkan. Kayu rumah tersebut telah dibuka dan disimpan untuk proses pemulihan sebelum dibina semula di pekarangan Balai Seni Negara sebagai tarikan pelancong.

Lihat juga
 Rumah Haji Abdullah Hukum
 Rumah Biru Kampung Baru
 Rumah Limas Kampung Baru
 Rumah Tukang Kahar

 Rujukan 

Kategori:Rumah di Malaysia